પવિત્ર શ્રાવણમાસના મહાપર્વ અવસરે બિલેશ્વર ગૌસેવા સુરક્ષા ટ્રસ્ટ આયોજિત આખો શ્રાવણમાસ દરમિયાન આ જગ્યાએ પાર્થિવ શિવલિંગ એટલે કે માટીના શિવલિંગનું પૂજન કરવામાં આવે છે. પવિત્ર શ્રાવણમાસમાં ભાવિકો શિવભક્તિમાં લીન થયા છે ત્યારે રાજકોટ-ગોંડલ નેશનલ હાઇવે પર આવેલી લોહંગના વિસામાની જગ્યાએ એક-બે નહીં પણ 11 હજાર માટીના બનાવેલા નાના શિવલિંગમાંથી એક શિંવલિંગ બનાવવામાં આવ્યું છે. જેની પૂજા-અર્ચના કરવાથી આરોગ્યની સાથે સંતાનપ્રાપ્તિનું મહત્વ છે. ગામે ગામથી આ અમૂલ્ય અવસરનો લહાવો લેવા મોટી સંખ્યામાં ભાવિકો અહીં આવે છે.